เอกสารแนบ 3

  -----------------------------------------------------------------------
  สรุปสาระสำคัญของสัญญาต่างๆ ของบริษัทย่อย

  -----------------------------------------------------------------------

สรุปสาระสำคัญของสัญญาร่วมลงทุนจัดตั้งระบบสื่อสารภายในประเทศด้วยดาวเทียม (TDMA)

ชื่อสัญญา : สัญญาร่วมลงทุนจัดตั้งระบบสื่อสารภายในประเทศด้วยดาวเทียม (TDMA)

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และ บริษัท อคิวเมนท์
จำกัด (ในสัญญาเรียกว่า “บริษัท”)

วันที่ทำสัญญา : 27 มิถุนายน 2533

อายุของสัญญา : 15 ปี

สาระสำคัญ : 1. ลักษณะของสัญญา
เป็นการตกลงร่วมลงทุนจัดตั้งระบบสื่อสารภายในประเทศด้วยดาวเทียมมีอายุ 15 ปี
นับจากวันที่เปิดบริการ

2. การดำเนินกิจการและความรับผิดชอบ
บริษัทจะเป็นผู้ลงทุนในการจัดหาอุปกรณ์ระบบสื่อสารดาวเทียม พร้อมกับดำเนินแผนการฝึกอบรม
และให้การสนับสนุนด้านเทคนิคแก่พนักงานทีโอทีเป็นผู้ดูแลและบำรุงรักษาบรรดาทรัพย์สิน เครื่องมือ
และอุปกรณ์ต่างๆ โดยรับผิดชอบเกี่ยวกับค่าใช้จ่ายในเรื่องการซ่อมบำรุงรักษาอุปกรณ์ต่างๆ
ให้อยู่ในสภาพใช้การได้ดีตลอดอายุสัญญานี้ หากเกิดการสูญหายหรือเสียหายในส่วนใด
บริษัทจะต้องจัดหามาเปลี่ยนทดแทนใหม่หรือซ่อมแซม โดยรับผิดชอบค่าใช้จ่ายทั้งหมด

3. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้
จะตกเป็นกรรมสิทธิ์ของทีโอทีทันทีที่ติดตั้งและทดสอบเรียบร้อยแล้ว
โดยบริษัทจะเรียกร้องค่าเสียหายหรือค่าตอบแทนใดๆ ไม่ได้เลยหากทีโอทีบอกเลิกสัญญา

4. ค่าตอบแทน
ทีโอทีจะแบ่งรายได้ที่ได้รับจากการให้บริการให้กับบริษัทเป็นรายเดือนจำนวนวงจรละ 18,800.00
บาทต่อเดือน เป็นระยะเวลา 15 ปี โดยจะชำระเงินภายในวันที่ 15 ของเดือนถัดไป

5. การประกันทรัพย์สิน บริษัทจะต้องทำประกันภัยเครื่องมือและอุปกรณ์ทั้งหมด
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินนั้นๆ ตลอดอายุสัญญา
โดยระบุให้ทีโอทีเป็นผู้รับประโยชน์ และบริษัทเป็นผู้ชำระเบี้ยประกันภัย และค่าใช้จ่ายอื่นๆ

6. การขยายขอบข่ายการบริการ ศูนย์แม่ข่ายกรุงเทพมหานคร ศูนย์แม่ข่ายสำรองสุราษฎร์ธานี
ศูนย์โทรคมนาคมอีก 8 แห่งที่เชียงใหม่ พิษณุโลก เชียงราย นครราชสีมา ขอนแก่น ภูเก็ต หาดใหญ่
และระยอง จำนวนรวมทั้งสิ้น 1,080 วงจร

สรุปสาระสำคัญของสัญญาร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม (ISBN)

ชื่อสัญญา : สัญญาร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม (ISBN)

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท อคิวเมนท์
จำกัด (ในสัญญาเรียกว่า “บริษัท”)

วันที่ทำสัญญา : 20 มีนาคม 2534

อายุของสัญญา : 15 ปี

สาระสำคัญ : 1. ลักษณะของสัญญา
เป็นการตกลงร่วมลงทุนจัดตั้งระบบสื่อสารเพื่อบริการธุรกิจผ่านดาวเทียม มีกำหนด 15 ปี
นับจากวันที่เปิดบริการ

2. การดำเนินกิจการและความรับผิดชอบ
บริษัทจะเป็นผู้ดำเนินการให้บริการและลงทุนในการจัดหาอุปกรณ์ระบบสื่อสาร
รวมทั้งออกค่าใช้จ่ายในการเช่าใช้ช่องสัญญาณดาวเทียมและค่าใช้จ่ายในการดูแลบำรุงรักษาบรรดาทรัพย์สิน
เครื่องมือ และอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเครื่องอุปกรณ์เกิดขัดข้องจนทำให้ทีโอทีไม่สามารถให้บริการได้
บริษัทยินยอมไม่ขอรับส่วนแบ่งรายได้จากวงจรเฉพาะส่วนที่ขัดข้องนั้น
จนกว่าบริษัทจะดำเนินการตรวจซ่อมแก้ไขให้แล้วเสร็จจนเปิดให้บริการได้

3. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ที่บริษัทได้จัดหามาเพื่อดำเนินการตามสัญญานี้ จะตกเป็นกรรมสิทธิ์ของทีโอทีในวันที่เปิดบริการ
สำหรับสถานีลูกข่าย เครื่องมือและอุปกรณ์ต่างๆ ในศูนย์ซ่อมบำรุงรักษา
บริษัทยินยอมให้ตกเป็นกรรมสิทธิ์ของทีโอทีทันทีที่สัญญานี้สิ้นสุดลง

4. ค่าตอบแทน
ทีโอทีจะแบ่งรายได้ที่ได้รับจากการให้บริการให้แก่บริษัทเป็นรายเดือนเป็นระยะเวลา 15 ปี
โดยมีอัตราส่วนแบ่งคิดเป็นร้อยละของรายได้ต่อเดือน ดังนี้

+-------------------------------+--------------------------------------+
| ในแต่ละเดือน                    | ส่วนแบ่งที่บริษัทจะได้รับ                    |
|                               |                                      |
| ของปีที่                         | (ร้อยละของรายได้ทั้งหมดต่อเดือน)           |
+-------------------------------+--------------------------------------+
| 1 - 5                         | 83.0                                 |
|                               |                                      |
| 6 - 10                        | 80.0                                 |
|                               |                                      |
| 11 - 15                       | 75.0                                 |
+-------------------------------+--------------------------------------+

5. การประกันภัยทรัพย์สิน บริษัทจะต้องทำประกันภัยเครื่องมือและอุปกรณ์ทั้งหมด
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินนั้นๆ ตลอดอายุสัญญา
โดยระบุให้ทีโอทีเป็นผู้รับประโยชน์และบริษัทเป็นผู้ชำระเบี้ยประกันภัยตลอดจนค่าใช้จ่ายอื่นๆ
หากมีการขยายขอบข่ายการดำเนินงานซึ่งทำให้ทรัพย์สินมีมูลค่าเพิ่มขึ้น
บริษัทจะต้องเอาประกันเพิ่มให้เต็มมูลค่าทรัพย์สินที่เพิ่มขึ้นนั้นด้วย

6. การขยายขอบข่ายการบริการ ในระหว่างอายุสัญญา
ทีโอทีมีสิทธิจะขยายขอบข่ายการให้บริการระบบสื่อสารดาวเทียมตามสัญญานี้
หรือเพิ่มเติมบริการอื่นได้ โดยไม่ต้องบอกเลิกสัญญา และทั้ง 2
ฝ่ายจะตกลงเจรจากันในรายละเอียดของการขยายขอบข่ายหรือการเพิ่มเติมบริการและเจรจาอัตราการแบ่งรายได้บนพื้นฐานความเป็นธรรม

สรุปสาระสำคัญของสัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม ระยะที่ 1

ชื่อสัญญา :
สัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม
สัญญาเลขที่ ช. 11/(ห) 2537

คู่สัญญา : บริษัท โทโอที จำกัด (มหาชน) (ทีโอที) กับบริษัท อคิวเมนท์ จำกัด (บริษัท)

วันที่ทำสัญญา : 31 สิงหาคม 2537

อายุสัญญา : ตั้งแต่วันถัดจากวันลงนามจนถึงวันที่ 5 มิถุนายน 2549

ลักษณะของสัญญา : ทีโอที
ตกลงเช่าและบริษัทตกลงให้เช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม
เพื่อใช้ในโครงการโทรศัพท์ทางไกลชนบทของทีโอที จำนวน 500 หมู่บ้าน หมู่บ้านละ 2 เลขหมาย

การดำเนินกิจการและ : บริษัทเป็นผู้ดำเนินการจัดหาและติดตั้งโครงข่ายสถานีลูกข่าย
ตลอดจนเป็นผู้บำรุงรักษาโครงข่ายและ

ความรับผิดชอบ สถานีลูกข่าย

กรรมสิทธิ์ในทรัพย์สิน : เป็นของบริษัท
แต่เมื่อสิ้นสุดสัญญาจะต้องส่งมอบให้แก่ทีโอทีในสภาพที่ใช้งานได้ดี

ค่าตอบแทน : บริษัทคิดค่าติดตั้งอุปกรณ์ (จ่ายครั้งเดียว) ค่าเช่าใช้บริการและค่าเช่าใช้อุปกรณ์
รวมค่าใช้บริการโทรศัพท์ (คิดต่อเลขหมายต่อเดือน) ซึ่งบริษัทจะมีรายได้ตลอดอายุสัมปทานประมาณ
1,500 ล้านบาท

ขอบข่ายบริการ : ทยอยติดตั้งสถานีลูกข่าย ซึ่งจะต้องแล้วเสร็จทั้ง 500 สถานีภายใน 15
เดือนนับถัดจากวันลงนามในสัญญา

สรุปสาระสำคัญของสัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม ระยะที่ 2

ชื่อสัญญา :
สัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม

พ.ศ. 2539-2541 สัญญาเลขที่ ช. 18/ห (3) 2539

คู่สัญญา : บริษัท ทีโอที จำกัด (มหาชน) (ทีโอที) กับบริษัท อคิวเมนท์ จำกัด (บริษัท)

วันที่ทำสัญญา : 19 กันยายน 2539

อายุสัญญา : ตั้งแต่วันถัดจากวันลงนามจนถึงวันที่ 5 มิถุนายน 2549

ลักษณะของสัญญา : ทีโอที
ตกลงเช่าและบริษัทตกลงให้เช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม
เพื่อใช้ในโครงการโทรศัพท์ทางไกลชนบทของทีโอที จำนวน 1,675 หมู่บ้าน หมู่บ้านละ 2
เลขหมาย

การดำเนินกิจการและ : บริษัทเป็นผู้ดำเนินการจัดหาและติดตั้งโครงข่ายสถานีลูกข่าย
ตลอดจนเป็นผู้บำรุงรักษาโครงข่ายและ

ความรับผิดชอบ สถานีลูกข่าย
บริษัทเป็นผู้ดำเนินการจัดหาและเช่าช่องสัญญาดาวเทียมรวมทั้งชำระค่าตอบแทนการใช้ความถี่
ทีโอทีเป็นผู้จัดหาและชำระค่ากระแสไฟฟ้า ณ สถานีลูกข่าย

กรรมสิทธิ์ในทรัพย์สิน : เป็นของบริษัท
แต่เมื่อสิ้นสุดสัญญาจะต้องส่งมอบให้แก่ทีโอทีในสภาพที่ใช้งานได้ดี ยกเว้นอุปกรณ์Gateway
บริษัทจะโอนให้ทีโอทีทันทีเมื่อติดตั้งแล้วเสร็จ

ค่าตอบแทน : บริษัทคิดค่าติดตั้งอุปกรณ์ (จ่ายครั้งเดียว) ค่าเช่าใช้บริการและค่าเช่าใช้อุปกรณ์
รวมค่าใช้บริการโทรศัพท์ (คิดต่อเลขหมายต่อเดือน) ซึ่งบริษัทจะมีรายได้ค่าติดตั้งประมาณ 31.4
ล้านบาท และค่าเช่าใช้บริการและค่าเช่าใช้อุปกรณ์ รวมค่าใช้บริการโทรศัพท์ปีละประมาณ 440
ล้านบาท เป็นระยะเวลา 10 ปี

ขอบข่ายบริการ : ทยอยติดตั้งสถานีลูกข่าย ซึ่งจะต้องแล้วเสร็จทั้ง 1,675 หมู่บ้าน จำนวน 1,200
สถานีภายใน 14 เดือนนับจากวันลงนามในสัญญา

สรุปสาระสำคัญของสัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม ระยะที่ 3

ชื่อสัญญา :
สัญญาเช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม

พ.ศ. 2539-2541 สัญญาเลขที่ ช. 11/ห (3) 2540

คู่สัญญา : บริษัท ทีโอที จำกัด (มหาชน) (ทีโอที) กับบริษัท อคิวเมนท์ จำกัด (บริษัท)

วันที่ทำสัญญา : 1 เมษายน 2540

อายุสัญญา :
ตั้งแต่วันถัดจากวันที่ลงนามจนถึงสิ้นสุดสัญญาร่วมทุนจัดตั้งระบบสื่อสารเพื่อบริการธุรกิจผ่านดาวเทียม

(ISBN) (5 มิถุนายน 2549) หากมีการต่ออายุสัญญา ISBN ทีโอทีจะเช่ารวมแล้วไม่เกิน 10 ปี
นับถัดจากวันลงนามในสัญญา

ลักษณะของสัญญา : ทีโอที
ตกลงเช่าและบริษัทตกลงให้เช่าบริการสถานีลูกข่ายโครงการโทรศัพท์สาธารณะทางไกลชนบทด้วยระบบดาวเทียม
เพื่อใช้ในโครงการโทรศัพท์ทางไกลชนบทของทีโอที จำนวน 3,786 หมู่บ้าน หมู่บ้านละ 2
เลขหมาย

การดำเนินกิจการและ : บริษัทเป็นผู้ดำเนินการจัดหาและติดตั้งโครงข่ายสถานีลูกข่าย
ตลอดจนเป็นผู้บำรุงรักษาโครงข่ายและ

ความรับผิดชอบ สถานีลูกข่าย บริษัทเป็นผู้ดำเนินการจัดหาและเช่าช่องสัญญาดาวเทียม
รวมทั้งชำระค่าตอบแทนการใช้ความถี่ ทีโอทีเป็นผู้จัดหาและชำระค่ากระแสไฟฟ้า ณ สถานีลูกข่าย

กรรมสิทธิ์ในทรัพย์สิน : เป็นของบริษัท
แต่เมื่อสิ้นสุดสัญญาจะต้องส่งมอบให้แก่ทีโอทีในสภาพที่ใช้งานได้ดี ยกเว้นอุปกรณ์ Gateway
บริษัทจะโอนให้ทีโอทีทันทีเมื่อติดตั้งแล้วเสร็จ

ค่าตอบแทน : บริษัทคิดค่าติดตั้งอุปกรณ์ (จ่ายครั้งเดียว) ค่าเช่าใช้บริการและค่าเช่าใช้อุปกรณ์
รวมค่าใช้บริการโทรศัพท์ (คิดต่อเลขหมายต่อเดือน) ซึ่งบริษัทจะมีรายได้ค่าติดตั้งประมาณ 68.8
ล้านบาท และค่าเช่าใช้บริการและค่าเช่าใช้อุปกรณ์รวมค่าใช้บริการโทรศัพท์ปีละประมาณ 899.5
ล้านบาท เป็นระยะเวลา 9 ปีเศษ

ขอบข่ายบริการ : ทยอยติดตั้งสถานีลูกข่าย ซึ่งจะต้องแล้วเสร็จทั้ง 3,786 หมู่บ้าน จำนวน 2,500
สถานีภายใน 14 เดือนนับจากวันลงนามในสัญญา

สรุปสาระสำคัญของสัญญาร่วมลงทุนสร้างโครงข่ายเคเบิ้ลใต้น้ำ 

ชื่อสัญญา : สัญญาร่วมลงทุนสร้างโครงข่ายเคเบิ้ลใต้น้ำ

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท จัสมิน ซับมารีน
เทเลคอมมิวนิเคชั่นส์ จำกัด (ในสัญญาเรียกว่า “บริษัท”)

วันที่ทำสัญญา : 4 ตุลาคม 2534

อายุของสัญญา : 20 ปี

สาระสำคัญ : 1. ลักษณะของสัญญา
เป็นการตกลงร่วมสร้างโครงข่ายเคเบิ้ลใต้น้ำตามกำหนดเวลาภายใต้สัญญานี้
โดยมีกำหนดเวลาให้บริษัทมีสิทธิรับส่วนแบ่งรายได้เป็นเวลา 20 ปี นับแต่วันลงนามในสัญญา

2. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้
จะตกเป็นกรรมสิทธิ์ของทีโอทีทันทีที่ติดตั้งและทดสอบเรียบร้อยแล้ว
และทีโอทีจะมอบกลับมาให้บริษัทเป็นผู้ดูแลบำรุงรักษาตลอดอายุสัญญา

3. ค่าตอบแทน ทีโอทีจะแบ่งรายได้ที่ได้รับจากการให้บริการให้กับบริษัทในแต่ละปี เริ่มตั้งแต่วันที่ 4
ตุลาคม 2534 จนถึงวันที่ 3 ตุลาคม 2554 ดังนี้

1) รายได้ที่เกิดขึ้นจากการเปิดบริการของทีโอทีในส่วนของช่องสัญญาณสำหรับทางไกล
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = ระยะเวลาที่ทีโอทีใช้ กำหนดไว้ช่องสัญญาณละ 65 นาทีต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ทางไกลอัตโนมัติของทีโอที ต่อนาทีสำหรับเวลาภาคกลางวันระหว่างจุด

2) รายได้ที่เกิดขึ้นจากการเปิดบริการของทีโอที ในส่วนของช่องสัญญาณสำหรับท้องถิ่น
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = จำนวนครั้งที่ทีโอทีนำไปให้บริการ กำหนดไว้ช่องสัญญาณละ 22 ครั้งต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ภายในท้องถิ่นของทีโอที โดยใช้อัตรา 3 บาทต่อครั้ง

สำหรับส่วนแบ่งรายได้ที่บริษัทจะได้รับจากทีโอที นั้น กำหนดไว้เป็นร้อยละของรายได้ตามอัตราส่วน
ดังนี้

+------------------+------------------------+-------------------------+
| ปีที่               |                        | ส่วนของรายได้ (ร้อยละต่อปี)  |
+------------------+------------------------+-------------------------+
| 1                | 4 ต.ค. 34 - 3 ต.ค. 35  | 0.0                     |
|                  |                        |                         |
| 2-3              | 4 ต.ค. 35 - 3 ต.ค. 37  | 31.0                    |
|                  |                        |                         |
| 4                | 4 ต.ค. 37 - 3 ต.ค. 38  | 30.0                    |
|                  |                        |                         |
| 5                | 4 ต.ค. 38 - 3 ต.ค. 39  | 29.0                    |
|                  |                        |                         |
| 6                | 4 ต.ค. 39 - 3 ต.ค. 40  | 26.0                    |
|                  |                        |                         |
| 7                | 4 ต.ค. 40 - 3 ต.ค. 41  | 24.0                    |
|                  |                        |                         |
| 8-15             | 4 ต.ค. 41 - 3 ต.ค. 49  | 20.0                    |
|                  |                        |                         |
| 16               | 4 ต.ค. 49 - 3 ต.ค. 50  | 17.5                    |
|                  |                        |                         |
| 17               | 4 ต.ค. 50 - 3 ต.ค. 51  | 17.0                    |
|                  |                        |                         |
| 18               | 4 ต.ค. 51 - 3 ต.ค. 52  | 16.0                    |
|                  |                        |                         |
| 19               | 4 ต.ค. 52 - 3 ต.ค. 53  | 14.0                    |
|                  |                        |                         |
| 20               | 4 ต.ค. 53 - 3 ต.ค. 54  | 13.0                    |
+------------------+------------------------+-------------------------+

4. การประกันภัยทรัพย์สิน บริษัทจะต้องเอาประกันภัยโครงข่ายเคเบิ้ลใต้น้ำ และทรัพย์สินต่างๆ
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินตลอดอายุสัญญา
โดยระบุให้ทีโอที เป็นผู้รับประโยชน์ร่วมและบริษัทเป็นผู้ชำระเบี้ยประกันและค่าใช้จ่ายอื่นๆ

5. การขยายขอบข่ายการให้บริการ ในระหว่างอายุสัญญา
หากทีโอทีจะขยายจำนวนวงจรของโครงข่ายเคเบิ้ลใต้น้ำ
หรือบริษัทจะเปลี่ยนแปลงรายการรายละเอียดของเครื่องอุปกรณ์ทั้งสองฝ่ายจะตกลงเจรจากันในรายละเอียดและเจรจาอัตราการแบ่งรายได้บนพื้นฐานของความเป็นธรรม

สรุปสาระสำคัญของข้อตกลงต่อท้ายสัญญา ฉบับที่ 2 สัญญาร่วมลงทุนสร้างโครงข่ายเคเบิ้ลใต้น้ำ

ชื่อสัญญา : ข้อตกลงต่อท้ายสัญญา ฉบับที่ 2 สัญญาร่วมลงทุนสร้างโครงข่ายเคเบิ้ลใต้น้ำ

: สัญญาโอนและรับสิทธิและหน้าที่ ตามสัญญาร่วมทุนสร้างโครงข่ายเคเบิ้ลใต้น้ำ

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท จัสมิน ซับมารีน
เทเลคอมมิวนิเคชั่นส์ จำกัด กับ บริษัท ไทย ลองดิสแทนส์ เทเลคอมมิวนิเคชั่นส์ จำกัด
(ในสัญญาเรียกว่า “บริษัท”)

วันที่ทำสัญญา : 13 พฤษภาคม 2539

อายุของสัญญา : 15 ปี 5 เดือน

สาระสำคัญ : 1. ลักษณะของสัญญา
เป็นการตกลงร่วมสร้างโครงข่ายเคเบิ้ลใต้น้ำตามกำหนดเวลาภายใต้สัญญานี้
โดยมีกำหนดเวลาให้บริษัทมีสิทธิรับส่วนแบ่งรายได้ตั้งแต่ส่งมอบและเปิดให้บริการได้จนถึงวันสิ้นสุดของสัญญาสัมปทาน
คือวันที่ 3 ตุลาคม พ.ศ. 2554 เป็นเวลา 15 ปี นับแต่วันลงนามในสัญญา

2. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้จะตกเป็นกรรมสิทธิ์ของทีโอทีทันทีที่ติดตั้งและทดสอบเรียบร้อยแล้ว
และทีโอทีจะมอบกลับมาให้บริษัทเป็นผู้ดูแลบำรุงรักษาตลอดอายุสัญญา

3. ค่าตอบแทน
ทีโอทีจะแบ่งรายได้ที่ได้รับจากการให้บริการโครงข่ายเคเบิ้ลใต้น้ำให้กับบริษัทในแต่ละปี
เริ่มตั้งแต่วันที่เปิดให้บริการจนถึงวันที่ 3 ตุลาคม 2554 ดังนี้

1) รายได้ที่เกิดขึ้นจากการเปิดบริการของทีโอที ในส่วนของช่องสัญญาณสำหรับทางไกล
มีสูตรในการคำนวณ ดังนี้

รายได้ต่อปี = A x 365 x B x C

โดยที่ A = ระยะเวลาที่ทีโอทีใช้ กำหนดไว้ช่องสัญญาณละ 65 นาทีต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ทางไกลอัตโนมัติของทีโอที ต่อนาทีสำหรับเวลาภาคกลางวันระหว่างจุด

2) รายได้ที่เกิดขึ้นจากการเปิดบริการของทีโอที ในส่วนของช่องสัญญาณสำหรับท้องถิ่น
มีสูตรในการคำนวณ ดังนี้ (แก้ไขเพิ่มเติมตามข้อตกลงต่อท้ายสัญญา ฉบับที่ 1)

รายได้ต่อปี = A x 365 x B x C

โดยที่ A = จำนวนครั้งที่ทีโอทีนำไปให้บริการ กำหนดไว้ช่องสัญญาณละ 22 ครั้งต่อวัน

B = จำนวนช่องสัญญาณซึ่งได้ติดตั้งเสร็จเรียบร้อยแล้วและเปิดให้บริการได้ระหว่างจุด

C = อัตราค่าบริการโทรศัพท์ภายในท้องถิ่นของทีโอที โดยใช้อัตรา 3 บาทต่อครั้ง

สำหรับส่วนแบ่งรายได้ที่บริษัทจะได้รับจากทีโอที นั้น
กำหนดไว้เป็นร้อยละของรายได้ตามอัตราส่วนดังนี้

+------------------+-----------------------+--------------------------+
| ปีที่               |                       | ส่วนของรายได้ (ร้อยละต่อปี)   |
+------------------+-----------------------+--------------------------+
| 1                | 4 ต.ค. 39 - 3 ต.ค. 40 | 26.0                     |
|                  |                       |                          |
| 2                | 4 ต.ค. 40 - 3 ต.ค. 41 | 24.0                     |
|                  |                       |                          |
| 3-10             | 4 ต.ค. 41 - 3 ต.ค. 49 | 20.0                     |
|                  |                       |                          |
| 11               | 4 ต.ค. 49 - 3 ต.ค. 50 | 17.0                     |
|                  |                       |                          |
| 12               | 4 ต.ค. 50 - 3 ต.ค. 51 | 16.5                     |
|                  |                       |                          |
| 13               | 4 ต.ค. 51 - 3 ต.ค. 52 | 15.5                     |
|                  |                       |                          |
| 14               | 4 ต.ค. 52 - 3 ต.ค. 53 | 13.5                     |
|                  |                       |                          |
| 15               | 4 ต.ค. 53 - 3 ต.ค. 54 | 12.5                     |
+------------------+-----------------------+--------------------------+

4. การประกันภัยทรัพย์สิน บริษัทจะต้องเอาประกันภัยโครงข่ายเคเบิ้ลใต้น้ำ และทรัพย์สินต่างๆ
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินตลอดอายุสัญญา
โดยระบุให้ทีโอที เป็นผู้รับประโยชน์ร่วมและบริษัทเป็นผู้ชำระเบี้ยประกันและค่าใช้จ่ายอื่นๆ

สรุปสาระสำคัญของสัญญาดำเนินการให้บริการอินเตอร์เนต

ชื่อสัญญา : สัญญาดำเนินการให้บริการอินเตอร์เนต

คู่สัญญา : การสื่อสารแห่งประเทศไทย (ปัจจุบันเปลี่ยนชื่อเป็น บริษัท กสท โทรคมนาคม จำกัด
(มหาชน) ในสัญญาเรียกว่า “กสท”) และบริษัท จัสมิน อินเตอร์เนต จำกัด หรือชื่อเดิม คือ บริษัท
อินโฟแอคเซส จำกัด (ในสัญญาเรียกว่า “บริษัท”)

วันที่ทำสัญญา : 14 มีนาคม 2539

อายุของสัญญา : 10 ปี

สาระสำคัญ : 1. ลักษณะของสัญญา
เป็นการร่วมลงทุนให้บริการอินเตอร์เนตแก่ผู้ใช้บริการอินเตอร์เนตภายในประเทศไทยระยะเวลาดำเนินการตามสัญญา
10 ปี นับจากวันที่เปิดให้บริการ

2. การดำเนินกิจการและความรับผิดชอบ
บริษัทจะเป็นผู้ลงทุนในการจัดหาและติดตั้งอุปกรณ์ในระบบทั้งหมด
พร้อมทั้งเป็นผู้ดูแลและบำรุงรักษาอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเกิดการสูญหายหรือเสียหายในส่วนใด บริษัทจะต้องจัดหามาเปลี่ยนทดแทนใหม่หรือซ่อมแซม
โดยรับผิดชอบค่าใช้จ่ายทั้งหมด
และบริษัทจะต้องดำเนินการให้บริการอินเตอร์เนตแก่ผู้ใช้บริการอินเตอร์เนตในประเทศไทย
โดยบริษัทมีสิทธิเรียกเก็บค่าบริการจากผู้ใช้บริการได้

3. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้ จะต้องโอนเป็นกรรมสิทธิ์ของ กสท

4. ค่าตอบแทน กสท จะได้รับส่วนแบ่งจากเงินปันผลตามสัดส่วนของหุ้นที่ กสท
ถืออยู่โดยบริษัทจะต้องจัดสรรเงินปันผลให้แก่ผู้ถือหุ้นไม่น้อยกว่าร้อยละ 50 ของกำไรสุทธิ และ กสท
จะได้รับค่าเช่าวงจรเชื่อมโยงระหว่างประเทศที่บริษัทต้องเช่าจาก กสท อีกด้วย

5. การประกันทรัพย์สิน บริษัทจะต้องทำประกันภัยเครื่องมือและอุปกรณ์ทั้งหมด
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินนั้นๆ ตลอดอายุสัญญา
โดยระบุให้ กสท เป็นผู้รับประโยชน์ และบริษัทเป็นผู้ชำระเบี้ยประกันภัย และค่าใช้จ่ายอื่นๆ

สรุปสาระสำคัญของสัญญาเช่าโครงข่าย อินเตอร์เนต โปรโตคอล (โครงข่ายไอพี)

ชื่อสัญญา : สัญญาเช่าโครงข่าย อินเตอร์เนต โปรโตคอล

คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท จัสมิน
อินเตอร์เนต จำกัด (ในสัญญาเรียกว่า “บริษัท”)

วันที่ทำสัญญา : 12 ตุลาคม 2544

อายุของสัญญา : 10 ปี

สาระสำคัญ : 1. ลักษณะของสัญญา ทีโอที ให้บริษัทเช่าโครงข่ายที่ใช้ในการติดต่อสื่อสารข้อมูล
สำหรับดำเนินการให้บริการอินเตอร์เนตแก่ประชาชน

2. การดำเนินกิจการและความรับผิดชอบ
บริษัทจะจัดหาและติดตั้งเครื่องและอุปกรณ์ในการให้บริการอินเตอร์เนตทั้งหมด
โดยเชื่อมต่ออุปกรณ์ตามที่ ทีโอที กำหนด
พร้อมทั้งรับผิดชอบค่าใช้จ่ายในการซ่อมบำรุงเครื่องและอุปกรณ์รวมทั้งอะไหล่ทั้งหมด
และตกลงเช่าระบบเชื่อมโยงสัญญาณ คู่สายเช่า วงจรเช่า ของ ทีโอที
เพื่อเปิดให้บริการอินเตอร์เนต

3. กรรมสิทธิ์ในสินทรัพย์ต่างๆ อุปกรณ์เชื่อมโครงข่ายเป็นของบริษัท
ส่วนระบบเชื่อมโยงสื่อสัญญาณและโครงข่ายอินเตอร์เนต เป็นของทีโอที

4. ค่าตอบแทน ค่าขอใช้โครงข่ายไอพี และค่าต่อเชื่อมโครงข่ายตามที่ทีโอทีกำหนด

5. การประกันทรัพย์สิน บริษัทต้องนำหนังสือค้ำประกันธนาคารตามที่ทีโอทีกำหนด
มีอายุตลอดระยะเวลาตามสัญญาฉบับนี้ มามอบให้ทีโอทีไว้เป็นหลักประกันการปฏิบัติตามสัญญา

6. ขอบข่ายการบริการ บริษัทตกลงใช้บริการต่อเชื่อมโครงข่ายไอพีเฉพาะภายในประเทศอย่างน้อย
512 Kbps ตลอดอายุสัญญา โดยเป็นผู้รับผิดชอบและดำเนินการเองในนามบริษัท
ซึ่งจะต้องไม่ดำเนินการให้บริการเช่นเดียวกับบริการหลักของทีโอที
และยินยอมให้ทีโอทีตรวจสอบการดำเนินงานและข้อมูลต่างๆ ได้

สรุปสาระสำคัญของสัญญาการตั้งสถานีวิทยุคมนาคม

ชื่อสัญญา : การตั้งสถานีวิทยุคมนาคม มีและใช้เครื่องวิทยุคมนาคมเพื่อให้บริการสื่อสารผ่านดาวเทียมภายในประเทศ

คู่สัญญา : กรมไปรษณีย์โทรเลข และบริษัท คอมพิวเนท คอร์ปอเรชั่น จำกัด (ในสัญญาเรียกว่า “บริษัท”)

วันที่สัญญาเริ่มมีผล : 1 สิงหาคม 2541

อายุของสัญญา : 22 ปี

สาระสำคัญ : 1. ลักษณะของสัญญา บริษัท คอมพิวเนท คอร์ปอเรชั่น จำกัด
เป็นผู้ลงทุนจัดตั้งสถานีวิทยุคมนาคม
มีและใช้เครื่องวิทยุคมนาคมเพื่อดำเนินการให้บริการสื่อสารข้อมูล
ภาพและเสียงผ่านดาวเทียมภายในประเทศ โดยมีระยะเวลาดำเนินการตามสัญญา 22
ปีนับตั้งแต่วันถัดจากวันที่กรมไปรษณีย์โทรเลขได้รับหนังสือยอมรับเงื่อนไขจากบริษัท คอมพิวเนท
คอร์ปอเรชั่น จำกัด (1 สิงหาคม 2541)

2. การดำเนินกิจการและความรับผิดชอบ
บริษัทจะเป็นผู้ลงทุนในการจัดหาและติดตั้งอุปกรณ์ในระบบทั้งหมด
พร้อมทั้งเป็นผู้ดูแลและบำรุงรักษาอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเกิดการสูญหายหรือเสียหายในส่วนใด บริษัทจะต้องจัดหามาเปลี่ยนทดแทนใหม่หรือซ่อมแซม
โดยรับผิดชอบค่าใช้จ่ายทั้งหมด
รวมทั้งเป็นผู้รับผิดชอบค่าใช้จ่ายและค่าธรรมเนียมบริการสื่อสารโทรคมนาคมอื่นๆ
ทั้งหมดที่กรมไปรษณีย์โทรเลขต้องประสานงานกับหน่วยงานอื่นที่เกี่ยวข้องเพื่อให้บริษัท คอมพิวเนท
คอร์ปอเรชั่น จำกัด สามารถดำเนินการให้บริการข้อมูล ภาพและเสียงผ่านดาวเทียมได้และบริษัท
คอมพิวเนท คอร์ปอเรชั่น จำกัด
ต้องไม่นำระบบสื่อสารภาพและข้อมูลของบริษัทเข้าเชื่อมต่อกับข่ายสื่อสารสาธารณะอื่น
เว้นแต่จะได้รับความเห็นชอบจากกรมไปรษณีย์โทรเลขก่อน

3. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ ที่มีเพื่อให้บริการอยู่ก่อนแล้ว
ต้องโอนเป็นกรรมสิทธิ์ของกรมไปรษณีย์โทรเลขทันทีนับตั้งแต่วันถัดจากวันที่กรมไปรษณีย์โทรเลขได้รับหนังสือยอมรับเงื่อนไขจากบริษัท
ตลอดจนทรัพย์สินที่นำมาเพิ่มเติมเพื่อใช้ในการดำเนินการตามสัญญานี้
ให้ตกเป็นกรรมสิทธิ์ของกรมไปรษณีย์โทรเลขทันทีที่มีการติดตั้งแล้วเสร็จ

4. ค่าตอบแทน บริษัทตกลงจะจ่ายส่วนแบ่งรายได้ให้แก่กรมไปรษณีย์โทรเลข โดยมีอัตราส่วนแบ่ง
คิดเป็นร้อยละของรายได้จากการให้บริการก่อนหักค่าใช้จ่ายใดๆ ต่อปี ดังนี้

+------------------+---------------------------------------------------+
| ปีที่               | ส่วนแบ่งค่าตอบแทนที่กรมไปรษณีย์โทรเลขจะได้รับ              |
|                  |                                                   |
|                  | (ร้อยละของรายได้จากการให้บริการก่อนหักค่าใช้จ่ายใดๆ ต่อปี)   |
+------------------+---------------------------------------------------+
| 1 - 10           | 10.0 (แต่ต้องไม่ต่ำกว่า 30 ล้านบาท)                     |
|                  |                                                   |
| 11-20            | 20.0 (แต่ต้องไม่ต่ำกว่า 50 ล้านบาท)                     |
|                  |                                                   |
| 21-22            | 30.0 (แต่ต้องไม่ต่ำกว่า 60 ล้านบาท)                     |
+------------------+---------------------------------------------------+

5. หลักประกัน
บริษัทจะต้องนำหลักประกันเป็นธนาคารค้ำประกันมอบให้แก่กรมไปรษณีย์โทรเลขโดยมีรายละเอียดดังนี้

+------------------+---------------------------------------------------+
| ปีที่               | มูลค่าหลักประกัน (ล้านบาท)                             |
+------------------+---------------------------------------------------+
| 1 - 10           | 30                                                |
|                  |                                                   |
| 11-20            | 50                                                |
|                  |                                                   |
| 21-22            | 60                                                |
+------------------+---------------------------------------------------+

6. ขอบข่ายการบริการ บริษัทจะต้องดำเนินการตั้งสถานีวิทยุคมนาคม มีและใช้เครื่องวิทยุคมนาคม
เพื่อปรับปรุงการให้บริการสื่อสารข้อมูล ภาพและเสียงผ่านดาวเทียมได้ภายใน 12
เดือนนับตั้งแต่วันถัดจากวันที่กรมไปรษณีย์โทรเลขได้รับหนังสือยอมรับเงื่อนไขจากบริษัท

7. การขยายข่ายสื่อสาร บริษัทต้องได้รับอนุญาตจากกรมไปรษณีย์โทรเลขก่อน จึงจะสามารถจัดตั้ง
มีและใช้สถานีวิทยุคมนาคม

8. การประกันภัยทรัพย์สิน บริษัทจะต้องจัดให้มีการประกันภัยอุปกรณ์
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินนั้นตลอดอายุสัญญา
โดยบริษัทเป็นผู้ชำระค่าประกันภัยและค่าใช้จ่ายอื่นๆ
และกรมไปรษณีย์โทรเลขเป็นผู้รับผลประโยชน์แต่เพียงผู้เดียว

สรุปสาระสำคัญของสัญญาเช่าเครื่องโทรศัพท์สาธารณะ

ชื่อสัญญา : สัญญาเช่าเครื่องโทรศัพท์สาธารณะ สัญญาที่ 1

  คู่สัญญา : บริษัท ทีโอที จำกัด (มหาชน) (ในสัญญาเรียกว่า “ทีโอที”) และบริษัท จัสมิน
  เทเลคอม ซิสเต็มส์ จำกัด (ในสัญญาเรียกว่า “บริษัท”)

วันที่ทำสัญญา : 31 มกราคม 2544

อายุของสัญญา : 10 ปี

สาระสำคัญ : 1. ลักษณะของสัญญา เป็นการตกลงเช่าโทรศัพท์สาธารณะแบบใช้บัตร มีอายุ 10 ปี
นับจากวันลงนามในสัญญา

2. การดำเนินกิจการและความรับผิดชอบ บริษัทจะเป็นผู้ลงทุนในการจัดหาเครื่องโทรศัพท์สาธารณะ
ตู้โทรศัพท์ พร้อมทั้งระบบจัดการ และเป็นผู้ดูแล บำรุงรักษาบรรดาทรัพย์สิน เครื่องมือ
และอุปกรณ์ต่างๆ โดยรับผิดชอบเกี่ยวกับค่าใช้จ่ายในเรื่องการจัดเก็บรายได้
การซ่อมบำรุงรักษาอุปกรณ์ต่างๆ ให้อยู่ในสภาพใช้การได้ดีตลอดอายุสัญญานี้
หากเกิดการสูญหายหรือเสียหายในส่วนใด บริษัทจะต้องจัดหามาเปลี่ยนทดแทนใหม่หรือซ่อมแซม
โดยรับผิดชอบค่าใช้จ่ายทั้งหมด

3. กรรมสิทธิ์ในทรัพย์สินต่างๆ เครื่องมือและอุปกรณ์ต่างๆ
ตลอดจนทรัพย์สินที่มีเพื่อดำเนินการตามสัญญานี้ เป็นของบริษัททั้งสิ้น

4. ค่าตอบแทน ทีโอทีจะชำระค่าเช่าให้แก่บริษัท ดังนี้

- ปีแรกนับจากเปิดให้บริการ ทีโอทีจะชำระ 2,400 บาทต่อเดือนต่อเลขหมาย
สำหรับเครื่องที่ติดตั้งในพื้นที่ภาคกลาง และ 1,800 บาทต่อเดือนต่อเลขหมาย
สำหรับเครื่องที่ติดตั้งในพื้นที่กรุงเทพและปริมณฑล

- ปีต่อๆ ไป ทีโอทีจะชำระ 50% ของรายได้ต่อเดือนเฉลี่ยในปีก่อนหน้า

5. การประกันทรัพย์สิน บริษัทจะทำประกันภัยเครื่องมือและอุปกรณ์ทั้งหมด
ประเภทคุ้มครองการเสี่ยงภัยทุกชนิด (All Risks) เต็มมูลค่าของทรัพย์สินนั้นๆ ตลอดอายุสัญญา
โดยระบุให้บริษัทเป็นผู้รับประโยชน์ และบริษัทเป็นผู้ชำระเบี้ยประกันภัย และค่าใช้จ่ายอื่นๆ

6. ขอบข่ายการบริการ พื้นที่ภาคกลาง ประมาณ 5,000 เครื่อง และกรุงเทพและปริมณฑลประมาณ
5,000 เครื่อง รวมเป็น 10,000 เครื่อง

ชื่อสัญญา : สัญญาเช่าเครื่องโทรศัพท์สาธารณะ สัญญาที่ 2

  คู่สัญญา : บริษัท ทีโอที จำกัด (มหาชน) ในสัญญาเรียกว่า “ทีโอที” และบริษัท จัสมิน
  เทเลคอม ซิสเต็มส์ จำกัด (มหาชน) ในสัญญาเรียกว่า “บริษัท”

วันที่ทำสัญญา : 15 มกราคม 2547

อายุของสัญญา : 10 ปี

สาระสำคัญ : สาระสำคัญของสัญญาจะเหมือนกับสัญญาเช่าเครื่องโทรศัพท์สาธารณะสัญญาที่ 1
ทุกประการ แต่แตกต่างในส่วนของค่าตอบแทน และขอบข่ายการบริการดังนี้

1. ค่าตอบแทน ทีโอทีจะชำระค่าเช่าให้แก่บริษัท ดังนี้

- ปีแรกนับจากเปิดให้บริการ ทีโอทีจะชำระ 1,000 บาทต่อเดือนต่อเลขหมาย
สำหรับเครื่องที่ติดตั้งในพื้นที่ภาคตะวนออกเฉียงเหนือ และ 1,800 บาทต่อเดือนต่อเลขหมาย
สำหรับเครื่องที่ติดตั้งในพื้นที่กรุงเทพและปริมณฑล

- ปีต่อๆ ไป ทีโอทีจะชำระ 50% ของรายได้ต่อเดือนเฉลี่ยในปีก่อนหน้า

2. ขอบข่ายการบริการ พื้นที่ภาคตะวันออกเฉียงเหนือ ประมาณ 5,000 เครื่อง
และกรุงเทพและปริมณฑลประมาณ 5,000 เครื่อง รวมเป็น 10,000 เครื่อง

ชื่อสัญญา : สัญญาเช่าเครื่องโทรศัพท์สาธารณะ สัญญาที่ 3

  คู่สัญญา : บริษัท ทีโอที จำกัด (มหาชน) ในสัญญาเรียกว่า “ทีโอที” และบริษัท จัสมิน
  เทเลคอม ซิสเต็มส์ จำกัด (มหาชน) ในสัญญาเรียกว่า “บริษัท”

วันที่ทำสัญญา : 15 มกราคม 2547

อายุของสัญญา : 10 ปี

สาระสำคัญ : สาระสำคัญของสัญญาจะเหมือนกับสัญญาเช่าเครื่องโทรศัพท์สาธารณะสัญญาที่ 1
ทุกประการ แต่แตกต่างในส่วนของค่าตอบแทน และขอบข่ายการบริการดังนี้

1. ค่าตอบแทน ทีโอทีจะชำระค่าเช่าให้แก่บริษัท ดังนี้

- ปีแรกนับจากเปิดให้บริการ ทีโอทีจะชำระ 1,500 บาทต่อเดือนต่อเลขหมาย
สำหรับเครื่องที่ติดตั้งในพื้นที่ภาคใต้ และ 1,800 บาทต่อเดือนต่อเลขหมาย
สำหรับเครื่องที่ติดตั้งในพื้นที่กรุงเทพและปริมณฑล

- ปีต่อๆ ไป ทีโอทีจะชำระ 50% ของรายได้ต่อเดือนเฉลี่ยในปีก่อนหน้า

2. ขอบข่ายการบริการ พื้นที่ภาคใต้ ประมาณ 5,000 เครื่อง และกรุงเทพและปริมณฑลประมาณ
5,000 เครื่อง รวมเป็น 10,000 เครื่อง

เอกสารแนบ 4

  -----------------------------------------------------------------------
  รายงานคณะกรรมการตรวจสอบ

  -----------------------------------------------------------------------

เรียนท่านผู้ถือหุ้น

คณะกรรมการตรวจสอบของบริษัทฯ
ประกอบด้วยกรรมการบริษัทที่เป็นอิสระจากการบริหารงานจำนวน 3 ท่าน คือ

1. ดร. วิชิต แย้มบุญเรือง ประธานคณะกรรมการตรวจสอบ

2. ดร. วรพล โสคติยานุรักษ์ กรรมการตรวจสอบ

3. นางพิไลพรรณ สมบัติศิริ กรรมการตรวจสอบ

ในรอบบัญชีปี 2548 คณะกรรมการตรวจสอบได้เข้าประชุมเพื่อพิจารณาประเด็นที่สำคัญต่างๆ ดังนี้

 สอบทานงบการเงินรายไตรมาสและงบการเงินประจำปี รวมทั้งงบการเงินรวมของบริษัทฯ
และบริษัทย่อย ก่อนนำเสนอต่อผู้บริหารแผน
สำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
ซึ่งผลจากการสอบทานงบการเงินประกอบกับคำชี้แจงของผู้สอบบัญชีและฝ่ายบริหาร
คณะกรรมการตรวจสอบเชื่อว่างบการเงินดังกล่าวได้จัดทำขึ้นอย่างถูกต้องตามมาตรฐานการบัญชี
และมีการเปิดเผยข้อมูลอย่างเพียงพอ

 ประเมินความเหมาะสม เพียงพอ ของระบบควบคุมภายในและการตรวจสอบภายใน
ผ่านการกำกับดูแลของสำนักตรวจสอบภายใน และการตรวจสอบของผู้สอบบัญชี
โดยประชุมหารือกับผู้สอบบัญชีและผู้ตรวจสอบภายใน
พิจารณาประเด็นข้อเสนอแนะที่สำคัญเพื่อเพิ่มประสิทธิภาพการดำเนินงาน
และการควบคุมภายในให้แก่ฝ่ายบริหารและผู้จัดทำแผน
คณะกรรมการตรวจสอบเชื่อว่าระบบการควบคุมภายในของบริษัทฯ มีความเหมาะสมและเพียงพอ

 สอบทานการเปิดเผยข้อมูลของบริษัทฯ โดยเฉพาะรายการที่เกี่ยวโยงกัน
หรือรายการอื่นที่อาจมีความขัดแย้งทางผลประโยชน์
เพื่อให้มั่นใจได้อย่างสมเหตุสมผลว่าไม่มีกรณีการขัดกันของผลประโยชน์ระหว่างบริษัทฯ
และเจ้าหน้าที่ระดับสูงของบริษัทฯ

 คณะกรรมการตรวจสอบได้ให้คำแนะนำแก่ผู้บริหารแผน
ที่เกี่ยวข้องกับการดำเนินงานเพื่อเสริมสร้างระบบการกำกับดูแลกิจการที่ดีให้เกิดขึ้นตามแนวทางของตลาดหลักทรัพย์แห่งประเทศไทย
รวมถึงช่วยเตือนให้ปฏิบัติการเรื่องต่างๆ ที่บริษัทฯ ต้องดำเนินการให้เป็นไปตามข้อกำหนด
และระเบียบของหน่วยงานกำกับดูแลบริษัทมหาชน

อนึ่ง คณะกรรมการตรวจสอบได้เสนอต่อบริษัท แจ้งวัฒนะ แพลนเนอร์ จำกัด ซึ่งเป็นผู้บริหารแผน
เพื่อพิจารณาเสนอแต่งตั้งบริษัท สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯ
ประจำปี 2549

(ดร. วิชิต แย้มบุญเรือง)

ประธานคณะกรรมการตรวจสอบ